Source: https://eu-drzavljan.si/sodisca
Timestamp: 2020-08-11 01:09:41+00:00
Document Index: 2499413

Matched Legal Cases: ['sodišče ', 'sodišče ', 'sodišče ', 'Sodišče ', 'Sodišče ', 'Sodišče ', 'Sodišče ']

Sodišča | EU Državljan
Je najvišje sodišče v naši državi.
Rešuje izredna pravna sredstva v civilnih, kazenskih, gospodarskih, upravnih ter delovnih in socialnih zadevah.
V veliki večini zadev, za katere je pristojno, je sodišče tretje stopnje, kar pomeni, da obravnava predvsem tako imenovana izredna pravna sredstva.
Spletna stran Vrhovnega sodišča Republike Slovenije
Iskalnik sodne prakse Vrhovnega sodišča in drugih sodišč
Ustavnemu sodišču je zaupana presoja ustavnosti zakonov ter presoja ustavnosti in zakonitosti drugih predpisov. Ustavno sodišče odloča o tem na zahtevo upravičenih predlagateljev in na pobudo posameznika, ki mora za to izkazati pravni interes.
Z ustavno pritožbo se posameznik lahko obrne na Ustavno sodišče, če meni, da so mu bile kršene človekove pravice in temeljne svoboščine, vendar mu tega z vsemi rednimi in izrednimi pravnimi sredstvi ni uspelo uveljaviti pred rednimi sodišči.
Ustavno pritožbo mora posameznik vložiti v 60 dneh od vročitve posamičnega akta, zoper katerega je mogoča ustavna pritožba (na primer odločitve Vrhovnega sodišča o izrednem pravnem sredstvu).
Spletna stran Ustavnega sodišča Republike Slovenije
Iskalnik po odločbah in sklepih Ustavnega sodišča Republike Slovenije
Deluje od leta 1959, sedež ima v Strasbourgu.
Odloča o tem, ali posamezna država ravna v skladu z Evropsko konvencijo o človekovih pravicah (EKČP).
ESČP ne obravnava vseh pritožb, ki jih prejme. Za obravnavo je namreč treba izkazati, da je posameznik že izčrpal vsa domača pravna sredstva. Posameznik mora že v postopkih pred domačimi sodišči uveljavljati kršitve človekovih pravic in temeljnih svoboščin, ki jih varuje EKČP.
ESČP ne more razveljaviti sodbe nacionalnega sodišča. Lahko pa ugotovi, da se je pojavila kršitev, in državi naloži plačilo odškodnine ter sprejetje ukrepov (npr. spremembo zakonodaje, obnovo konkretnega postopka).
Spletna stran Evropskega sodišča za človekove pravice
Video o Evropskem sodišču za človekove pravice
Video o Evropski Konvenciji o varstvu človekovih pravic
Iskalnik sodne prakse Evropskega sodišča za človekove pravice - HUDOC
Iskalnik odločitev Evropskega sodišča za človekove pravice, ki so bile izdane na podlagi pritožb, ki so jih vložili državljani RS
Sodišče EU sestavljata Sodišče in Splošno sodišče, s sedežem v Luxembourgu.
Nadzira zakonitost aktov institucij Evropske unije, skrbi za enotno razlago in uporabo prava EU v državah članicah. S tem varuje in razlaga pravice državljanov EU, ki jih imajo po pravu EU.
Podjetja in posamezniki se lahko pod določenimi pogoji na Sodišče EU pritožijo, kadar institucija EU ne sprejme določene odločitve ter kadar je posameznik ali podjetje oškodovano zaradi ravnanja določene institucije EU. Pravo EU je praviloma del prava posamezne države članice, zato se kršitve praviloma uveljavljajo pred pristojnim sodiščem v državi članici. Preden se obrnete na sodišče, se lahko pozanimate o alternativnih možnostih reševanja sporov ali odprave kršitev.
Spletna stran Sodišča Evropske unije
Iskalnik sodne prakse Sodišča Evropske unije - InfoCuria
Video Kaj je Sodišče storilo zame?